Rootslased on kunagi asustanud päris mitmeid Eesti ranniku ja saarte piirkondi. Sajanditega on asustuse ulatus küll pidevalt kahanenud, seda ilmselt paljuski eestlastega assimileerumise tõttu. Veel II maailmasõjani olid rootsikeelsed Vormsi ja Ruhnu saar, Pakri saared ja Osmussaar, Naissaar, Noarootsi poolsaar, samuti mitmed piirkonnad Loode-Eestis. Kuid varem on elatud küllap ka põhjarannikul, Saaremaal Sõrve poolsaarel, vististi ka Kihnus, mõnel pool veelgi.